Kai (cantante)

Kim Jong-in () nado en Sucheon, Jeolla do Sur, o 14 de xaneiro de 1994, máis coñecido coma Kai (), é un rapeiro, cantante, bailarín, actor e modelo surcoreano. Forma parte do grupo EXO, do que foi presentado coma membro en decembro de 2011 e co que debutou oficialmente en abril de 2012 co miniálbum Mama. Comezou a súa carreira coma actor na serie web Choco Bank en febreiro de 2016. En outubro de 2019, debutou xunto ao supergrupo SuperM. Kai é recoñecido coma un dos mellores bailarines de Corea do Sur e da industria do K-Pop.

 Traxectoria 

 1994-2015: Primeiros anos e inicios na súa carreira musical 
Kai naceu o 14 de xaneiro de 1994 en Suncheon, Jeolla do Sur, Corea do Sur, sendo o menor de tres irmáns. Aos oito anos comezou a bailar jazz e dedicouse ao ballet durante catro anos. Uniuse a SM Entertainment en 2007 tras obter o primeiro lugar de SM Youth Best Contest. Conviviu con outros trainees da SM, formándose nas áreas de canto, baile e actuación. En 2008 participou no videoclip da canción «HaHaHa Song» de TVXQ xunto aos seus compañeiros Suho e Chanyeol.

Kai foi o primeiro membro de EXO en ser presentado ao público en decembro de 2011. No mesmo mes realizou a súa primeira presentación xunto a Luhan, Chen e Tao no evento Gayo Daejun de SBS. Debutou oficialmente en marzo de 2012 co lanzamento do EP Mama. En abril, cos seus compañeiros Baekhyun, Sehun e Chanyeol participou no videoclip de «Twinkle» de Girls' Generation-TTS.

En setembro de 2013 realizou unha actuación de baile con Hyoyeon e Lay no programa Dancing 9, onde bailaron as cancións «Centipede» de Knife Party e «Coco» de Gent & Jawns. O 16 de febreiro de 2014, apareceu nun documental especial de SBS, Ten Thousand Hours of Determination. En agosto do mesmo ano, colaborou con Taemin na canción «Pretty Boy», pertencente ao álbum Ace. En outubro, participou no videoclip da canción «In Summer», un remake creado para EXO 90:2014. En decembro, converteuse en membro honorario da Asociación de Fútbol de Corea do Sur. En abril de 2015, protagonizou xunto aos outros membros de EXO e Moon Ga-young a serie web EXO Next Door. O 24 de outubro de 2015, apareceu no programa Oh My Baby con Taeoh, fillo de Ricky Kim, onde lle tivo que ensinar como converterse nun bo irmán maior.

 2016-presente: SuperM e debut como solista 
En xaneiro de 2016, anunciouse que Kai debutaría coma actor na serie web Choco Bank, que bateu marcas de audiencia. En decembro de 2016, apareceu no drama web 7 First Kisses, para Lotte Duty Free. O 11 de xaneiro de 2017, confirmouse coma o protagonista do drama Andante de KBS, interpretando a Lee Shi-kyung, un estudante de ensino secundario. O 28 de febreiro, anunciouse que Kai participaría no drama Spring Has Come, baseado na novela xaponesa orixinal do mesmo nome, que comezou a transmitirse en xaneiro de 2018. Un mes máis tarde, Kai foi elixido para participar no drama de KBS, The Miracle We Met, que se estreou en abril do mesmo ano

En decembro de 2018, nunha transmisión de Moon Hee Jun’s Music Show, Kai revelou que debutaría coma solista nun futuro próximo. Malia isto, non se revelaron máis detalles até o 25 de xaneiro de 2020, día no que o cantante realizou unha entrevista en Weibo onde falou acerca do seu debut para 2020. En xaneiro de 2019, Kai apareceu coma diretor especial do programa Under Nineteen. En agosto do mesmo ano, foi presentado coma integrante de SuperM, xunto a Baekhyun, Taeyong, Ten, Taemin, Lucas e Mark. O grupo debutou en outubro co lanzamento do EP homónimo. Uns meses despois, en marzo de 2020, Kai converteuse en embaixador global da marca Gucci. O 3 de xullo, News1 informou que Kai atopábase gravando o seu álbum en solitario, pero que aínda non existía unha data establecida, sendo confirmado máis tarde pola súa empresa, SM Entertainment.

O 12 de outubro, o editor en xefe da revista 1st Look publicou unha foto con Kai nas súas redes sociais, anunciando que Kai se convertira na primeira musa masculina da marca de cosméticos Bobbi Brown. O 1 de novembro, Kai apareceu no showcase en liña TUCSON Beyond Drive, unha colaboración entre Hyundai Motors e SM Entertainment, onde realizou unha actuación musical titulada Follow Your Hidden Light que combinaba o K-pop e a tecnoloxía AR. O 30 de novembro de 2020, Kai debutou en solitario cun miniálbum homónimo e co sinxelo «Mmmh», converténdose no quinto membro de EXO en debutar como solista. Como bailarín destacado, el mesmo creou a coreografía para todas as cancións do EP. Durante unha conferencia de prensa en liña o artista declarou: «Aínda que todas as cancións son de R&B, todo é diferente e pensei en como podería mostrar mellor a miña voz e ton no escenario. Espero que a xente tamén estea ansiosa polas actuacións en vivo.»

O 26 de outubro de 2021, SM anunciou que Kai faría o seu primeiro regreso como solista en novembro cun novo álbum. O 11 de novembro, revelouse que o título do disco sería Peaches e que o seu lanzamento sería o 30 do mesmo mes.

 Imaxe 
No episodio do 2 de setembro de 2013 de Hello de KBS 2TV, preguntóuselle a Nicole Jung quen lle gustaba ultimamente. Nicole dubidou, pero respondeu: «Ultimamente, gústame Kai de EXO. Creo que é guapo». En FM4U's Kim Shin Young's Noon Song of Hope de MBC, Hyoyeon de Girls' Generation compartiu que lle gustaría bailar con Kai, declarando: «Xa dixen que mesmo antes do debut de EXO, Kai bailaba ben»
esquerda|miniatura|210x210px|Kai presentando 'I see U' en concerto.
En abril de 2014, a artista BoA tratou temas relacionados co baile en Night of TV Entertainment. Os interlocutores preguntáronlle: «Quen é o bailarín que BoA máis aprecia?», e respondeu sen dubidalo: «Kai de EXO». Ela explicou: «O feito de que traballes duro para bailar non significa que bailes ben. Creo que el ten moi bo control sobre o poder dos movementos entre suaves e fortes». En decembro de 2015, a páxina web Odyssey describiu a Kai coma «divino» ao situalo no décimo cuarto posto entre «os 41 homes máis candentes do mundo». Dita lista é unha protesta contra a elección da revista People de «os homes máis sexys do ano», que adoita favorecer aos homes de raza branca.

O 25 de agosto de 2018, Kai fíxose tendencia en Twitter inesperadamente cando un grupo de fanáticos de EXO comezou a explicar nas redes sociais por que o cantante sería un gran modelo para a popular marca de cosméticos de Rihanna, Fenty Beauty. Xunto co hashtag FENTYxKAI, os fanáticos compartiron fotos das súas sesións fotográficas anteriores, edicións e máis. A marca rapidamente tomou a iniciativa de dar 'me gusta' en varias fotos de Kai en Instagram.

Co lanzamento do álbum Don't Mess Up My Tempo en novembro de 2018, Kai popularizou o Crop Top Mania e transformou o uso da blusa curta no seu estilo característico mediante o uso de diferentes lonxitudes, texturas, cores e deseños.

 Dramas 
AnoTítuloCanlePapelNotas2012To the Beautiful YouSBSEl mesmoCameo2015EXO Next DoorNaver TV CastKaiPapel secundario2016Choco BankKim Eun-hengPapel principal7 First KissesKaiDous episodios2017AndanteKBS1Lee Shi-kyungPapel principal2018Spring Has ComeWOWOWLee Ji-wonPapel secundarioThe Miracle We MetKBS2Ato

 Programas de TV 
AnoTítuloCanleNotas2012Asian HeroChannel V ThailandInvitadoAsia LoverTrue CorporationM! CountdownMnetPresentador con Suho2013Star KingSBSInvitado con Luhan, Baekhyun, Xiumin e SuhoImmortal Songs 2KBSInvitadoIdol Star Athletics ChampionshipsMBCCompetidor con Suho, Luhan, Xiumin, Baekhyun, Kris, Sehun e TaoWe Got MarriedInvitado con Suho visitando a parella de Taemin e NaeunInkigayoSBSPresentadorDancing 9MnetInvitado con LayHello CounselorKBSInvitado con Lay2014Running ManSBSCompetidor con Sehun2015After School ClubArirang TVInvitado con BaekhyunOh! My BabySBSInvitado2016Yummy! Yummy!Le.comInvitado con Sehun2018Under NineteenMBCMentor2019K stageJTBCInvitado con Suho, Baekhyun, Chen e Sehun

 Premios e nomeamentos 
AnoPremioCategoríaTraballo nomeadoResultado2018StarHub Night of StarsPersonaje favorito dun drama coreanoAndante 32nd KBS Drama AwardsMellor actor novelThe Miracle We Met Mellor parella 2020Golden Disc AwardsDisco bonsangKai 2021Mnet Asian Music AwardsMellor solo masculino Artista do ano Álbum do ano Outros premios201813th Soompi AwardsMellor ídolo-actorAndante Recoñecementos2016TC Candler: The 4th Annual Independent Critics ListWorld's 100 Most Handsome Faces of 2016El mesmo 2017TC Candler: The 5th Annual Independent Critics ListWorld's 100 Most Handsome Faces of 2017 2018TC Candler: The 6th Annual Independent Critics ListWorld's 100 Most Handsome Faces of 2018 2019TC Candler: The 7th Annual Independent Critics ListWorld's 100 Most Handsome Faces of 2019 2020TC Candler: The 8th Annual Independent Critics ListWorld's 100 Most Handsome Faces of 2020 2021TC Candler: The 9th Annual Independent Critics ListWorld's 100 Most Handsome Faces of 2021 2022TC Candler: The 10th Annual Independent Critics ListWorld's 100 Most Handsome Faces of 2022 

 Notas 

Categoría:Cantantes de Corea do Sur
Categoría:K-Pop
Categoría:Nados en 1994
Categoría:Nados en Corea do Sur